CELEX: 32015D0442
Language: et
Date: 2015-03-16 00:00:00
Title: Nõukogu otsus (ÜVJP) 2015/442, 16. märts 2015 , millega käivitatakse Kesk-Aafrika Vabariigis läbiviidav Euroopa Liidu ÜJKP sõjaline nõuandemissioon (EUMAM RCA) ning muudetakse otsust (ÜVJP) 2015/78

17.3.2015   
            
            
               ET
            
            
               Euroopa Liidu Teataja
            
            
               L 72/39
            
         NÕUKOGU OTSUS (ÜVJP) 2015/442,
   16. märts 2015,
   millega käivitatakse Kesk-Aafrika Vabariigis läbiviidav Euroopa Liidu ÜJKP sõjaline nõuandemissioon (EUMAM RCA) ning muudetakse otsust (ÜVJP) 2015/78
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
   võttes arvesse nõukogu 19. jaanuari 2015. aasta otsust (ÜVJP) 2015/78 Euroopa Liidu ÜJKP sõjalise nõuandemissiooni kohta Kesk-Aafrika Vabariigis (EUMAM RCA), (1) ning eriti selle artiklit 4,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 19. jaanuaril 2015 vastu otsuse (ÜVJP) 2015/78.
            
         
               (2)
            
            
               Nõukogu kiitis 9. veebruaril 2015 heaks EUMAM RCA jõukasutusreeglid.
            
         
               (3)
            
            
               Nõukogu kiitis 6. märtsil 2015 heaks EUMAM RCA missiooni plaani.
            
         
               (4)
            
            
               Poliitika- ja julgeolekukomitee tervitas 11. märtsil 2015 missiooni ülema kirja seoses soovitusega käivitada EUMAM RCA ja EUMAM RCA esmase operatsioonivõime saavutamise kavandatud ajakavaga.
            
         
               (5)
            
            
               EUMAM RCA tuleks käivitada 16. märtsil 2015.
            
         
               (6)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Sellest tulenevalt ei osale Taani käesoleva otsuse rakendamises ning seega ei osale ta käesoleva missiooni rahastamises,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ÜJKP sõjaline nõuandemissioon Kesk-Aafrika Vabariigis (EUMAM RCA) käivitatakse 16. märtsil 2015.
   Artikkel 2
   EUMAM RCA ELi missiooni ülemale antakse luba alustada viivitamatult missiooni.
   Artikkel 3
   Otsuse (ÜVJP) 2015/78 artikli 4 lõige 2 asendatakse järgmisega:
   
      „2.   EUMAM RCA käivitatakse nõukogu otsuse alusel missiooni ülema soovitatud kuupäeval pärast seda, kui on heaks kiidetud missiooni plaan ja vajaduse korral täiendavad jõukasutusreeglid.”
   
   Artikkel 4
   Käesolev otsus jõustub selle vastuvõtmise kuupäeval.
   
      Brüssel, 16. märts 2015
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 13, 20.1.2015, lk 8.